Бешан гӀирс

Бешан гӀирс — йуьртан бахамехь а, бошмашлелорехь а белханна лело гӀирс. Бешан гӀирсаш къастало шайн Ӏалашонца: латта кечден, хи туху, дитташ кхорду, бай лоргу, иштта кхин а. Кхин а гӀирсаш бекъа мегар ду куьйганаш а, механикинаш а.

 Куьйга гӀирсаш 
ХӀинццалц бошмашлелорхоша лело куьйга гӀирсаш, кхоллайелла адамаша лело уггаре хьалхарчу йуьртан бахаман гӀирсийн бух тӀехь. Масала: диг, бел, кӀомсар, мангал, шада, метиг.

Уггаре хьалхара гӀирсаш кечбора дечигах, тӀургах, металлах, гӀелих, даьӀахках. Амма металлкечдар кхиаро, хьалха цӀеста, тӀаьхьа эчиг а, болат а, таро йира алсама чӀогӀа гӀирсаш кечбан. Промышленностехь металл кечдаро таро йира дика хадо гӀирсаш бан, масала дитт кхорду тукар, чӀода, буц лоргу тукар.

ХӀинца бешан гӀирсаш кечбо йайн материалех, лело атта а хуьлу. ГӀирсаш беш лору эргономика. Иза, адаман организман кӀезиг ницкъ бан гӀирсашна проект йар ду. Уггаре дикачара дегӀ ма-дарра латтадо, цуо хоттаршна а, оьзгашна а Ӏаткъам лагӀбо.

 Бешан техника 
Механикин гӀирс йагорган тӀехь йа токан тӀехь болх беш хуьлу. Кхин а хуьлу пневматикин бешан гӀирсаш, масала, пневматикин дитт кхорду тукар.

Бошмашлелорхошна йукъахь дуьххьара гӀарабаьлла гӀирс буцхьокхург йу. Цунна тӀаьххье йукъабевлира шуьйра спектр механикин гӀирсаш, масала триммер, культиватор, воздуходувка, бешан кегийрадийриг, мотоблок, бензохерх.

 Литература 
 Передерей Н. А. Садовые инструменты и инвентарь — Москва, 2004 г.

Категори:Бошмашлелор
Категори:Бешан гӀирсаш